English: Thank you for that, Llyr. I very much welcome the commitment to work with us and I'm hoping to get, in the initial stage, a group of cross-party people together - perhaps the spokespeople, or whoever the party thinks is most able to do the work - just to shape it, really, so that we can take it forward and then we can decide how that group can reference it. But, as I say, Chris Jofeh has agreed to work with us to do this as well. So, we definitely want to get something that future Governments, of whatever colour and shape, will be happy to take forward. We need that commitment or we will never get it running. So, I very much welcome that. I share your frustration about still building stuff that is going to cause us a problem. We are about to review Part L. I am hoping to be able to get consensus across the Chamber on a lot of this stuff, so that we can go further than we might do if we didn't agree. So, I am really hoping that we will be able to shove it forward when we do that review. We have to do it for fire safety reasons and all the rest of it, but there are other things that we can do as part of the review, which I'm really hoping that we can get through because it's a consensus across the Chamber. So, it remains to be seen, but we will be embarking on that shortly. So, I hope that will be the case. In terms of things like mistakes that have been made in the past with cavity walls, which we're all aware of, and other unintended consequences - some of the Welsh housing quality standard stuff has clad houses that no longer breathe and have, of course, condensation problems and so on - what we need to be able to do is get the experts together and make sure that we are learning from those mistakes. We'll not be able to not make any further mistakes, but we need to learn the lessons of the ones that we are aware of. We do know that for some of the types of houses we've got in Wales we have no current solution. So, we need to look at that. We've also got to be aware that if the only solution for a house is that it's not able to get to this standard, we need to make decisions based on what would happen if you demolished that house. Would we be making a worse carbon footprint by demolishing it than we are by just getting it to whatever the best standard it can get to is? And it's all that kind of stuff, and there's a lot of historic environment things to talk about there about the shape of peoples' cities and towns. So, there's quite a lot to consider here, but I think we can agree a broad direction of travel, and as I said in response to David Melding, we can also agree on what we don't agree on and we can park those bits and just continue with the bits that we broadly do agree on. So, I'm hopeful that we'll be able to do that swiftly. And we do need to consider things like if we have - whatever the data tells us - a percentage of stock that cannot go beyond EPC C or B, or whatever: what are we going to do about that? We'll have to consider what the recycling arrangements are. Demolishing a house causes carbon all by itself: what happens to the waste that you get from that and so on? So, we will have to make some difficult decisions about where we are. And then the biggest one of all is greening the grid. So, we'll have to make some difficult decisions, which we'll have to try and be as consensual as possible about because unless you green the grid all the other stuff pales into insignificance. So, we'll have to work very hard together and face some difficult decisions, but I couldn't agree more with your German example. We have to do the stuff we can do and we have to fund and support our scientists and engineers to be able to take that a step further and we have to do it as fast as possible. We cannot wait another 30 years with this building up around us. So, I, for one, have believed in the climate emergency for the last 40 or more years and my parents became vegetarian in 1958 because they thought there was a climate crisis - I know vegetarianism isn't the solution to all, let's not start that hare running, but I'm just saying that people were trying to respond to it as far back as the middle of the last century. Whether the response was the right one or not, it doesn't matter - the point is they were trying to respond. So, it's just an accelerating picture, isn't it? So, we need to respond, we need to find what's consensual, and take that forward as fast as possible.
Welsh: Diolch am hynny, Llyr. Rwy'n croesawu'n fawr yr ymrwymiad i weithio gyda ni ac rwy'n gobeithio cael, yn y cam cychwynnol, grŵp o bobl drawsbleidiol gyda'i gilydd - y llefarwyr efallai, neu pwy bynnag yw'r blaid sydd fwyaf abl i wneud y gwaith - dim ond i lunio hynny, mewn gwirionedd, fel y gallwn ni fwrw ymlaen ag ef ac yna gallwn benderfynu sut y gall y grŵp hwnnw ei gyfeirio. Ond, fel y dywedaf, mae Chris Jofeh wedi cytuno i weithio gyda ni i wneud hyn hefyd. Felly, rydym yn bendant eisiau cael rhywbeth y bydd llywodraethau'r dyfodol, o ba bynnag liw a llun, yn fodlon bwrw ymlaen ag ef. Mae arnom ni angen yr ymrwymiad hwnnw neu ni fyddwn ni byth yn ei roi ar waith. Felly, rwy'n croesawu hynny'n fawr. Rwyf finnau, fel chithau, yn rhwystredig ynglŷn ag adeiladu pethau sy'n mynd i achosi problem inni. Rydym ni ar fin adolygu Rhan L. Rwy'n gobeithio gallu cael consensws ar draws y Siambr ar lawer o'r pethau hyn, fel y gallwn ni fynd ymhellach nag y gallem ni pe na baem yn cytuno. Felly, rwy'n gobeithio'n fawr y byddwn yn gallu ei roi gerbron pan fyddwn yn gwneud yr adolygiad hwnnw. Mae'n rhaid i ni wneud hynny am resymau diogelwch tân ac ati, ond mae pethau eraill y gallwn ni eu gwneud yn rhan o'r adolygiad, ac rwy'n gobeithio'n fawr y gallwn ni weithio trwy'r rheini oherwydd ei fod yn gonsensws ar draws y Siambr. Felly, cawn weld yn y man, ond byddwn yn dechrau ar hynny cyn bo hir. Felly, rwy'n gobeithio y bydd hynny'n digwydd. O ran pethau fel camgymeriadau a wnaethpwyd yn y gorffennol gyda waliau ceudod, y mae pob un ohonom ni'n ymwybodol ohonyn nhw, a chanlyniadau anfwriadol eraill - gyda rhai agweddau ar Safon Ansawdd Tai Cymru, rhoddwyd cladin ar dai nad ydynt yn anadlu mwyach ac sydd, wrth gwrs, â phroblemau gydag anwedd dŵr ac ati - yr hyn y mae angen inni allu ei wneud yw cael yr arbenigwyr at ei gilydd a gwneud yn siŵr ein bod yn dysgu o'r camgymeriadau hynny. Ni fyddwn yn gallu peidio â gwneud unrhyw gamgymeriadau pellach, ond mae angen inni ddysgu gwersi o'r rhai yr ydym yn ymwybodol ohonyn nhw. Rydym yn gwybod nad oes gennym ni ateb ar hyn o bryd ar gyfer rhai mathau o dai sydd gennym ni yng Nghymru. Felly, mae angen inni edrych ar hynny. Mae'n rhaid i ni hefyd fod yn ymwybodol, os mai'r unig ateb ar gyfer tŷ yw nad yw'n gallu cyrraedd y safon hon, mae angen i ni wneud penderfyniadau ar sail yr hyn a fyddai'n digwydd petaech yn dymchwel y tŷ hwnnw. A fyddem yn creu ôl-troed carbon gwaeth drwy ei ddymchwel yn hytrach na'i gael i gyrraedd y safon uchaf sy'n bosib iddo ei chyrraedd? Y math yna o bethau, ac mae llawer o bethau amgylcheddol a hanesyddol i'w trafod, am siâp dinasoedd a threfi pobl. Felly, mae cryn dipyn i'w ystyried yma, ond credaf y gallwn ni gytuno o ran beth yr hoffem ni ei weld ar y cyfan, ac fel y dywedais mewn ymateb i David Melding, gallwn hefyd gytuno ar yr hyn nad ydym yn cytuno arno a gallwn roi y rheini i un ochr a pharhau â'r pethau yr ydym ni yn cytuno'n gyffredinol arnyn nhw. Felly, rwy'n obeithiol y byddwn yn gallu gwneud hynny'n gyflym. Ac mae angen inni ystyried pethau fel a oes gennym ni - beth bynnag a ddywed y data wrthym - ganran o stoc na allant fynd y tu hwnt i fand C neu D y Dystysgrif Perfformiad Ynni, neu beth bynnag: beth wnawn i ynghylch hynny? Bydd yn rhaid i ni ystyried beth yw'r trefniadau ailgylchu. Mae dymchwel tŷ ynddo'i hun yn achosi carbon: beth sy'n digwydd i'r gwastraff a gewch chi yn sgil hynny ac ati? Felly, bydd yn rhaid inni wneud rhai penderfyniadau anodd ynghylch ble'r ydym ni arni. Ac yna'r un mwyaf ohonyn nhw i gyd yw gwneud y grid yn wyrdd. Felly, bydd yn rhaid i ni wneud penderfyniadau anodd, y bydd yn rhaid i ni geisio bod mor unfrydol â phosib yn ei sgil oherwydd oni bai eich bod yn troi'r grid yn wyrdd bydd yr holl bethau eraill yn ddibwys. Felly, bydd yn rhaid i ni weithio'n galed iawn gyda'n gilydd ac wynebu penderfyniadau anodd, ond allwn i ddim cytuno mwy â'ch enghraifft o'r Almaen. Mae'n rhaid i ni wneud y pethau y gallwn ni eu gwneud ac mae'n rhaid i ni ariannu a chefnogi ein gwyddonwyr a'n peirianwyr i fynd â hynny gam ymhellach ac mae'n rhaid i ni ei wneud mor gyflym â phosib. Ni allwn ddisgwyl 30 mlynedd arall gyda hyn yn cynyddu o'n hamgylch. Felly, rwyf fi, yn bersonol, wedi credu yn yr argyfwng hinsawdd dros y 40 neu fwy o flynyddoedd diwethaf a throdd fy rhieni'n llysieuwr ym 1958 oherwydd eu bod yn credu bod argyfwng yn yr hinsawdd - mi wn nad llysieuaeth yw'r ateb i bopeth, gadewch i ni beidio â chodi'r ysgyfarnog honno, ond dim ond dweud yr wyf i fod pobl yn ceisio ymateb iddo mor bell yn ôl â chanol y ganrif ddiwethaf. Pa un a oedd yr ymateb yn gywir ai peidio, does dim ots - y pwynt yw eu bod yn ceisio ymateb. Felly, dim ond darlun sy'n cyflymu yw e, onid e? Felly, mae angen inni ymateb, mae angen inni weld beth mae cytundeb yn ei gylch, a bwrw ymlaen â hynny cyn gynted â phosib.